Gömöri György

*Lapítani!*

**Egy régi Hofi-szám dallamára**

Lapítani!

Tessék csak lapítani!

Nem szidni a kormányt,

meg az élenjáró Pártot,

bár emelkednek az árak,

béka-ügetnek a bérek,

és a putyini példa is ártott

Viktorunk hírnevének-

De a lapítás magyar hagyomány.

A szabadság? Hol nincs hol pedig

idegen adomány.

-Hallgasd meg hát jó tanácsomat:

tanulj meg lapítani!

…Szép magyar álmokat!